Върмонт
Върмо̀нт или Вермо̀нт (; , „зелени хълмове“, звуков файл и буквени символи за произношение ) е малък щат в САЩ, разположен в Нова Англия. Столицата му е Монпелие, а най-големият град – Бърлингтън. Върмонт е единственият щат в Нова Англия, който не граничи с Атлантическия океан.

Географски, Върмонт представлява интерес най-вече със Зелените планини в западната и езерото Шамплейн в северозападната част. На юг граничи с Масачузетс, на изток – с Ню Хампшър, на запад – с Ню Йорк, и на север с канадската провинция Квебек.

Първоначално земите на Върмонт са били заселени с индианските племена (ирокези, алгонкински народи и абнаки). По-късно Франция предявява претенции за Върмонт, но днешният щат става британска колония, след като Франция губи Френската и индианската война. Дълги години е управлявана от околните колонии, които срещнали яростна съпротива от „момчетата от Зелените планини“. След американската независимост, последвала Революционната война, Върмонт става 14-ият щат, присъединил се към съюза.

Известен с природата, млечните продукти и кленовия сироп, Върмонт дълго време е бил свързван с прогресивистката политика и с Демократическата партия.

Един от големите заводи на IBM за микроелектроника се намира близо до Бърлингтън. През 2015 г. заводът е предаден на фирмата GlobalFoundries. Тя поема масовото производство на някои от чиповете, които IBM проектира и влага в компютрите си. Заводът предоставя хиляди работни места за жителите на малкия щат.

География 
Върмонт се слави със своите дълги и снеговити зими, когато хора от целия свят идват, за да се порадват на чудните ѝ зимни курорти. Температурите са почти винаги отрицателни през периода декември – февруари, като понякога се случва да паднат под -20 °С. Летата са кратки и прохладни, със средна дневна температура през юли – август от порядъка на 22 °С

Административно деление 
Вермонт се състои от 14 окръга:

Население 
Върмонт е с население от 626 042 души (2015).

Расов състав 
(2005)

 бели – 97,95%
 азиатци – 1,24%
 индианци – 0,97%
 чернокожи – 0,89%

Религия 
67% от населението в щата са християни (предимно католици и протестанти).

Източници